DOLOŽKA ZLUČITEĽNOSTI

návrhu zákona o spotrebnej dani z elektriny, uhlia a zemného plynu a o zmene a doplnení zákona

č. 98/2004 Z. z. o spotrebnej dani z minerálneho oleja v znení neskorších predpisov

s právom Európskych spoločenstiev a právom Európskej únie

**1. Predkladateľ zákona:**

Vláda Slovenskej republiky.

1. **Názov návrhu zákona:**

Návrh zákona o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov.

1. **Problematika návrhu zákona:**
2. je upravená v práve Európskych spoločenstiev:

***Primárne právo:***

* čl. 90 až 93 Zmluvy o založení ES v platnom znení,

***Sekundárne právo:***

* smernica Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve a monitorovaní takýchto výrobkov v platnom znení (Mimoriadne vydanie Ú. v. EÚ 9/zv. 1),
* smernica Rady 2003/96/ES z 27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny v platnom znení (Mimoriadne vydanie Ú. v. EÚ 9/zv. 1),
* nariadenie Rady (ES) č. 2073/2004 zo 16. novembra 2004 o správnej spolupráci v oblasti spotrebných daní (Ú. v. EÚ L 359, 04.12. 2004).

b) nie je upravená v práve Európskej únie.

c) je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev:

* rozhodnutie Súdu prvého stupňa Európskych spoločenstiev vo veci C-292/02, Meiland Azewijn BV v. Hauptzollampt Duisburg, Zb. roz. ESD rok 2004 (I-07905),
* rozhodnutie Súdu prvého stupňa Európskych spoločenstiev vo veci C-240/01, Európska komisia v. Federal Republic of Germany, Zb. roz. ESD rok 2004 (I-04733),
* rozhodnutie Súdu prvého stupňa Európskych spoločenstiev vo veci C-389/02, Deutsche See-Bestattungs-Genossenschaft eG v. Hauptzollamt Kiel, Zb. roz. ESD rok 2004 (I-03537),
* rozhodnutie Súdu prvého stupňa Európskych spoločenstiev vo veci C-185/00, Európska komisia v. Republic of Finland, Zb. roz. ESD rok 2003 (I-14189),
* rozhodnutie Súdu prvého stupňa Európskych spoločenstiev vo veci C-437/01, Európska komisia v. Italian Republic, Zb. roz. ESD rok 2003 (I-09861),
* rozhodnutie Súdu prvého stupňa Európskych spoločenstiev vo veci C-207/01, Altair Chimica SpA v. ENEL Distribuzione SpA, Zb. roz. ESD rok 2003 (I-08875).

**4. Záväzky Slovenskej republiky vo vzťahu k Európskym spoločenstvám a Európskej únii:**

a) Zo Zmluvy o pristúpení Slovenskej republiky k Európskej únii, najmä z Aktu o podmienkach pristúpenia nevyplývajú pre Slovenskú republiku žiadne záväzky.

b) Podľa Zmluvy o pristúpení Slovenskej republiky k Európskej únii, najmä podľa Aktu o podmienkach pristúpenia nepožiadala Slovenská republika o žiadne prechodné obdobie. Slovenská republika uplatňuje prechodné obdobie poskytnuté smernicou Rady 2004/74/ES.

c) Bezpredmetné.

d) Proti Slovenskej republike nebolo začaté konanie o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení.

e) Smernica Rady 92/12/ES bola úplne prebratá do zákona č. 98/2004 Z. z. o spotrebnej dani z minerálneho oleja v znení neskorších predpisov, zákona č. 106/2004 Z. z. o spotrebnej dani z tabakových výrobkov v znení neskorších predpisov, zákona č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov, zákona č. 104/2004 Z. z. o spotrebnej dani z vína v znení neskorších predpisov a zákona č. 107/2004 Z. z. o spotrebnej dani z piva v znení neskorších predpisov.

Smernica Rady 2003/96/ES bola úplne prebratá do zákona č. 98/2004 Z. z. o spotrebnej dani z minerálneho oleja v znení neskorších predpisov s ohľadom na prechodné obdobie stanovené smernicou Rady 2004/74/ES.

**5. Stupeň zlučiteľnosti návrhu zákona s právom Európskych spoločenstiev a právom Európskej únie:**

Čiastočný.

**6. Gestor (spolupracujúce rezorty):**

Ministerstvo financií Slovenskej republiky.